ธอส. เตรียมออกสลากชุดพราวพิมาน หน่วยละ 10 ล้านบาท ถูกรางวัลรับ 3 ล้านบาท จำหน่ายแค่ 3,000 หน่วย
ธอส. เตรียมออกสลากชุดพราวพิมาน หน่วยละ 10 ล้านบาท ถูกรางวัลรับ 3 ล้านบาท จำหน่ายแค่ 3,000 หน่วยนายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) กล่าวภายหลังการออกรางวัล สลากออมทรัพย์ ธอส. รุ่นที่ 1 ชุดวิมานเมฆ ครั้งที่ 1 ที่สำงานสลากกินแบ่งรัฐบาล สนามบินน้ำ ว่าเพื่อเป็นการเพิ่มทางเลือกใหม่ในการออม ธนาคารได้เตรียมออกสลากออมทรัพย์ ธอส. รุ่นที่ 2 ชุดพราวพิมาน สลากเลี่ยมทองซุปเปอร์พรีเมี่ยมมูลค่าหน่วยละ 10 ล้านบาท จำนวน 3,000 หน่วย รวม 30,000 ล้านบาท อายุสลาก 2 ปี ออกรางวัลไตรมาสละ 1 ครั้งๆ ละ 3 รางวัล มูลค่ารางวัลละ 3 ล้านบาท คิดเป็นโอกาสในการถูกรางวัลร้อยละ 0.1 โดยเมื่อครบอายุสลาก 2 ปี จะได้รับเงินต้นพร้อมดอกเบี้ยหน่วยละ 240,000 บาท เริ่มจำหน่ายตั้งแต่วันที่ 2 ธันวาคม 2562 – 15 มกราคม 2563 และออกรางวัลครั้งแรก 17 มกราคม 2563ทั้งนี้ในช่วงต้นปี 2563 ทางธนาคารจะออกสลากชุดที่ 3 หน่วยละ 50,000 บาท จำนวน 1,000,000 หน่วย ออกรางวัลทุกเดือนเดือนละ 500 รางวัลๆ ละ 50,000 บาท เพื่อเพิ่มการเข้าถึงการออมเงินให้กับประชาชนเพื่อเป็นทางเลือกที่เพิ่มมากขึ้น สอบถามรายละเอียดเพิ่มเติมได้ที่ ธอส. ทุกสาขาทั่วประเทศ หรือ ศูนย์ลูกค้าสัมพันธ์ (Call Center) โทร 0-2645-9000